Μικρό Χωριό Ευρυτανίας

Το Μικρό Χωριό είναι ορεινό χωριό του νομού Ευρυτανίας. Είναι χτισμένο μέσα σε πυκνό ελατοδάσος σε υψόμετρο 950 μέτρων στις πλαγιές του όρους ΧελιδώναΝομός Ευρυτανίας, σελ. 140-141, στην πλαγιά απέναντι από το Μεγάλο Χωριό. Υπάγεται στον καλλικρατικό Δήμο Καρπενησίου (τέως καποδιστριακός Δήμος Ποταμιάς) και ο πληθυσμός του, σύμφωνα με την απογραφή του 2021, ανέρχεται σε 65 κατοίκους. Απέχει 17 χλμ. από το Καρπενήσι.

 Ιστορικά στοιχεία 
Κατά τη διάρκεια του 20ού αιώνα, αρκετοί κάτοικοι της περιοχής μετανάστευσαν στο εξωτερικό. Από το χωριό μεταξύ 1920-1924 μετανάστευσαν στις ΗΠΑ 10 κάτοικοι.Κλεομένης Σ. Κουτσούκης, «Η μετανάστευση των Ευρυτάνων στην Αμερική 1900-1970», στο: Νομαρχιακή Αυτοδιοίκηση Ευρυτανίας, Ευρυτανία. Προοπτικές Ανάπτυξης. Α΄ Παγκόσμιο Συνέδριο Ευρυτάνων. Καρπενήσι, 13-15 Ιουλίου 2001. Συνεδριακό Κέντρο Καρπενησίου. Πρακτικά Συνεδρίου. Πρόλογος: Κωνσταντίνος Κοντογεώργος. Επιμέλεια-Εισαγωγή: Μαρία Παναγιωτοπούλου. Αθήνα: Εκδόσεις Πάραλος, 2005, σελ. 216.

Κατά τη διάρκεια της Κατοχής, στις 18 Δεκεμβρίου 1942, διεξήχθη στην περιοχή μάχη μεταξύ δύναμης του ΕΛΑΣ και ιταλικού συντάγματος. Στη μάχη που είναι γνωστή ως «Μάχη του Μικρού Χωριού» οι αντάρτες του ΕΛΑΣ χτύπησαν σε ενέδρα την εμπροσθοφυλακή του ιταλικού συντάγματος, προκαλώντας μεγάλες απώλειες στους Ιταλούς.Ριζοσπάστης η μάχη του Μικρού χωριού Οι Ιταλοί προχώρησαν σε πράξεις αντιποίνων καίγοντας πολλά σπίτια του χωριού και εκτελώντας ομήρους που είχαν συλλάβει από τα γύρω χωριά.evrytania.gr  Η Ευρυτανία στην ΑντίστασηΡιζοσπάστης Η θυσία και δόξα του Μικρού Χωριού

Το Μικρό Χωριό εγκαταλείφθηκε από το μεγαλύτερο μέρος του πληθυσμού, ύστερα από μεγάλες κατολισθήσεις που σημειώθηκαν στις 13 Ιανουαρίου 1963 στην πλαγιά βορειοδυτικά του χωριού, προκαλώντας το θάνατο 13 κατοίκων. Οι κάτοικοι εγκαταστάθηκαν κοντά στον Καρπενησιώτη ποταμό και δημιούργησαν το Νέο Μικρό Χωριό.

 Ιστορικό πληθυσμού 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  38 2001  76 2011  134 2021  65

 Βιβλιογραφία 
 Συλλογικό έργο, Νομός Ευρυτανίας, τόμος 13, σειρά ΕΛΛΑΔΑ, Αθήνα: Εκδόσεις Δομή, 2006.

 Παραπομπές 

 Εξωτερικοί σύνδεσμοι 
 Ιστοσελίδα Μικρού Xωριού Ευρυτανίας

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας